 Amalunga Amathathu eMDC-T Abulala Ipholisa Agwetshwa KabuhlunguOmunye walabo abagwethiweyo uNkosikazi Yvonne Musarurwa.Umahluli wedale le High Court, uJustice Chinembiri Bhunu, useyethule isigwebo sokuthi inkokheli yebandla leMDC-T, uTungamirayi Madzokere, Yvonne Musarurwa lo Last Maengahama, kumele bahlale ejele okweminyaka engamatshumi amabili munye ngamunye kulandela ukubulala kwepholisa ngomyaka ka2011 eHarare.Omunye wabo, uPhineus Nhatarikwa, okade ethoniswa icala lokubulala uInspector Petros Mutedza elokitshini leGlenview Three, ecatshengelwa ukuthi waphathisa ukudala icala lelo, uhlawuliswe amakhulu amahlanu amadola - 500 - lokuhlala ejele okweminyaka emithathu ebekwe eceleni, ngethemba lokuba akasoke atholakale elecala elifanayo eminyakeni emihlanu elandelayo.Batshengise ukukhonona kwabo abalandeli be MDC-T ngokuxokozela bephandle kwedale le High Court, ekwethulweni kwalesi sigwebo nguJustice Bhunu.Abalandeli laba kade bezosekela abanye babo abatholakale belecala lokubulala ipholisa leli.UJustice Bhunu,uveze ukuba wethule lesi sigwebo ngendlela yokukubeka sobala kuzulu ukuba uzojeziswa kanzima nxa ezodala amacala mahlayana.Omunye wabagwetshiweyo uLast Maengahama, uke waqaleka ngemva kokwethulwa kwesigwebo sokuhlala ejele okweminyaka engamatshumi amabili esebenza nzima.Lesi sigwebo asijabulisanga abebandla leMDC-T, okubalisa obona ngokuqoqwa kwenhlelo zebandla, uMnumzana Abedinigo Bhebhe, osichaze njengesinqumo esenziwe kungeniswa ezombusazwe phakathi.UBhebhe uthe kusobala ukuba lesi sinqumo sithethwe ngokungenela kwabe Zanu PF.UNkosikazi Lindani Moyo, owe MDC-T ngomunye wabasole kakhulu lesi sinqumo.Amagqwetha amela abane laba, bekhokhelwa nguNkosikazi Beatrice Mthethwa, batshele idale ukuba bazokHweza isicelo sokuba batholiswe ithuba lokuhlawula imali yesibambiso eyebail, ngoba befuna ukusiphikisa lesi sinqumo.UBhunu ubeke usuku lwamhla ka 20 yonale inyanga kaMpalakazi ukuba sethulwe leso sicelo.Umtshutshisi, uMnumzana Edmore Nyazamba, kazange akuphise lokho esithi uhlezi elungiselele nxa singalethwa leso sicelo edale. 